Document ID: /fineweb-2-swissfilter-quality_10-filterrobots/filtered/03749.jsonl.gz/15

ข่าว
13.09.2555 - Flying High with Oris – Oris Air Racing Silver Lake Edition
นาฬิกา Oris Air Racing Silver Lake Limited Edition เป็นอีกหนึ่งรุ่นที่ผลิตขึ้นเพื่อรำลึกและเป็นเกียรติให้แก่ Oris Air Racing Team ซึ่งได้สร้างปรากฏการณ์ที่ยอดเยี่ยมในการแข่งอากาศยาน - The Reno Air Race
โดยในปีนี้ ทีมแข่งอากาศยานชาวสวิส ได้เข้าร่วมกับ RUAG Aviation ซึ่งเป็นหน่วยงานด้านการบินทางทหารและพลเรือนที่ยอดเยี่ยมที่สุดแห่งสหพันธรัฐสวิส ที่เข้ามาช่วย ดูแลปรับปรุงสมรรถนะอากาศยานของ Don Vito Wypraechtiger - the Scarlet Screamer เพื่อให้มีประสิทธิภาพสูงสุดและคว้าชัยชนะในการแข่ง The Reno Races ในเดือน กันยายน 2012 นี้
Oris Air Racing Silver Lake ถือกำเนิดมาจาก Oris BC3 โดยมีรูปลักษณ์ที่ถอดแบบมาจากเครื่องบิน Scarlet Screamer ของ Don Vito จากด้านหน้าของนาฬิกา วันในสัปดาห์จะแสดงอยู่ที่ตำแหน่ง 9 นาฬิกา ซึ่งสามารถเปลี่ยนเพื่อแสดงวันในสัปดาห์ หรือ ให้แสดงเป็นภาพสเก็ตช์ต่าง ๆ ของเครื่องบินที่ใช้แข่งทั้ง 7 ภาพ ตัวเลข50 สีเหลือง/แดง ณ ตำแหน่ง 10 นาฬิกาในส่วนของขีดบอกนาทีแสดงถึงตัวเลขเริ่มต้นของเครื่องบิน ผลิตจำนวนจำกัดเพียง 1000 เรือน ฝาหลังสลักสัญลักษณ์พิเศษ ‘Oris Air Racing’ พร้อมหมายเลขประจำตัวเรือน
นาฬิกาจะถูกบรรจุมาในกล่องแบบพิเศษ พร้อมใบรับรองประจำตัวเรือน สายรับเบอร์ และ เครื่องมือสำหรับเปลี่ยนสาย นาฬิกา Oris Air Racing Silver Lake Edition เรือนนี้จึงสมบูรณ์พร้อมในการที่จะช่วยสนับสนุน Don Vito Wypraechtiger และ Oris Air Racing Team ให้ประสบความสำเร็จสูงสุดในการแข่งขันที่จะถึงนี้
Oris Air Racing Silver Lake Edition - 01 735 7641 4184-Set